આ મુદ્દે ભાજપના સ્થાનિક આગેવાન અમૃતભાઈ દેસાઈએ ગત જાન્યુઆરીથી સત્તાધીશોને દામોદર કુંડનું પૌરાણિક મહત્ત્વ ખતમ થઈ રહ્યું હોય તેને બચાવવા રજૂઆતોનો દોર ચાલુ કરી દીધો હતો. તેઓ ‘એક હતો દામોદર કુંડ…’ એવા લખાણ સાથે સોશિયલ મીડિયા મારફતે એક ઝુંબેશ પણ ચલાવી રહ્યા છે. અમૃતભાઈ દેસાઈ કહે છે, “દામોદર કુંડ પિતૃતર્પણ માટેનુ પ્રાચીન તીર્થસ્થાન છે. ભગવાન કૃષ્ણના અસ્થિનું તેમના પ્રપૌત્ર અનિરુદ્ધે અહીં વિસર્જન કર્યું હતું તેવી લોકવાયકા છે.